জর্জ এডওয়ার্ড চার্লস উড (; জন্ম: ২২ আগস্ট, ১৮৯৩ - মৃত্যু: ১৮ মার্চ, ১৯৭১) লন্ডনের ব্ল্যাকহিদ এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ESPNcricinfo, ESPN, সংগ্রহের তারিখ: ১৭ নভেম্বর ২০১৯ ইংল্যান্ড ক্রিকেট দলের অন্যতম সদস্য ছিলেন তিনি। ১৯২৪ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট ও গ্লুচেস্টারশায়ার দলের প্রতিনিধিত্ব করেন। দলে তিনি মূলতঃ উইকেট-রক্ষণে অগ্রসর হতেন। এছাড়াও, ডানহাতে ব্যাটিংয়ের পাশাপাশি মাঝে-মধ্যে ডানহাতে মিডিয়াম বোলিংয়ে পারদর্শী ছিলেন জর্জ উড।   প্রথম-শ্রেণীর ক্রিকেট  ১৯১৩ সাল থেকে ১৯৩৬ সাল পর্যন্ত জর্জ উডের প্রথম-শ্রেণীর খেলোয়াড়ী জীবন চলমান ছিল। সকল ধরনের বোলিংয়ের ক্ষেত্রেই উইকেটের পিছনে দণ্ডায়মান থাকতেন। চেল্টেনহাম কলেজ ও কেমব্রিজের পেমব্রোক কলেজে অধ্যয়ন করেছেন। ১৯১৩ থেকে ১৯২০ সময়কালে কেমব্রিজ বিশ্ববিদ্যালয়ের পক্ষে প্রথম-শ্রেণীর ক্রিকেটে অংশ নিয়েছেন। প্রথম বিশ্বযুদ্ধের আগে-পাছে ব্লুধারী হয়েছিলেন। সর্বক্রীড়ায় সফলতার স্বাক্ষর রাখেন। হকি ও রাগবি খেলায় অবদানের প্রেক্ষিতে ব্লু লাভ করেন।  ১৯১৯ সালে কেন্টের পক্ষে অভিষেক ঘটে তার। ১৯২০ সালে ক্যাপ লাভ করেন। ১৯২৭ সালের পূর্ব-পর্যন্ত দলের পক্ষে খেলেন। ১৯২০-২১ মৌসুমে অস্ট্রেলিয়া গমনের জন্য ইংরেজ দলে অন্তর্ভুক্ত হলেও তিনি এ আমন্ত্রণ বার্তা প্রত্যাখ্যান করেন। পরবর্তীতে ১৯২১ সালে আর্চি ম্যাকলারেনের অধিনায়কত্বে শৌখিন দলে খেলেন ও ওয়ারউইক আর্মস্ট্রংয়ের নেতৃত্বাধীন অস্ট্রেলীয় একাদশকে পরাভূত করেছিল তার দল।  ১৯২৪ থেকে ১৯৩২ সাল পর্যন্ত মেরিলেবোন ক্রিকেট ক্লাবের (এমসিসি) পক্ষে খেলায় অংশ নিতেন। এছাড়াও ১৯১৩ থেকে ১৯২১ সাল পর্যন্ত এল. রবিনসন একাদশ, ১৯২০ থেকে ১৯৩২ সাল পর্যন্ত জেন্টলম্যান, ১৯২০ সালে ইংল্যান্ড সাউথ, ১৯২১ থেকে ১৯২৮ সাল পর্যন্ত ফ্রি ফরেস্টার্স, ১৯২১ সালে ইংরেজ একাদশ ও সি. আই. থর্নটন একাদশ, ১৯২৩ সালে ইংরেজ বাদ-বাকি একাদশ এবং ১৯৩৬ সালে এইচ. ডি. জি. লেভেসন গাওয়ার একাদশের পক্ষে সর্বমোট ১০১টি প্রথম-শ্রেণীর খেলায় অংশ নিয়েছিলেন।  নিচেরসারিতে ডানহাতে ব্যাটিংয়ে নামলেও মাঝেমধ্যেই ব্যাটিং উদ্বোধনে নামতেন। ফ্রি ফরেস্টার্সের বিপক্ষে ১২৮ রানের ব্যক্তিগত একমাত্র প্রথম-শ্রেণীর সেঞ্চুরি করেছিলেন তিনি।   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জর্জ উড। ১৪ জুন, ১৯২৪ তারিখে বার্মিংহামে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১২ জুলাই, ১৯২৪ তারিখে লিডসে একই দলের বিপক্ষে সর্বশেষ টেস্টে অংশ নেন তিনি।  ১৯২৪ সালে সফরকারী দক্ষিণ আফ্রিকা দলের বিপক্ষে অংশগ্রহণকৃত তিন টেস্টের সবকটিতে অংশ নিয়েছিলেন। জুনে এজবাস্টনে স্মরণীয় খেলায় সফরকারীদেরকে মাত্র ৩০ রানে গুটিয়ে গেলে ইংল্যান্ড দল ৪৩৮ রান তুলে। এরপর সফরকারীরা দ্বিতীয় ইনিংসে ৩৯০ রান সংগ্রহ করলে তিনদিনের খেলায় ইনিংস ও ১৮ রানে স্বাগতিক ইংল্যান্ড দল জয়লাভ করে। দশ নম্বরে ব্যাটিংয়ে নেমে অভিষেক ইনিংসে মাত্র এক রান তুলতে সক্ষম হয়েছিলেন। জর্জ পার্কারের বলে বোল্ড হন। এরপর ফলো-অনে থাকা অবস্থায় আর্থার জিলিগানের বলে ডেভ নোর্সকে তালুবন্দী করে বিদেয় করেন।  দ্বিতীয় টেস্টেও ইংল্যান্ড দল একই ব্যবধানে জয় পেয়েছিল। খেলায় জ্যাক হবসের দ্বি-শতক, হার্বার্ট সাটক্লিফ ও ফ্রাঙ্ক ওলি শতরান করেছিলেন। ৪ রানে দক্ষিণ আফ্রিকার অধিনায়ক হার্বি টেলরের ক্যাচ তালুবন্দী করেন। এবারও বোলার ছিলেন আর্থার জিলিগান। সিরিজের তৃতীয় টেস্টই জর্জ উডের সর্বশেষ খেলায় অংশগ্রহণ ছিল। জুলাইয়ে হেডিংলিতে অনুষ্ঠিত ঐ টেস্টেও ইংল্যান্ড দল খুব সহজেই জয় পায়। মাত্র ৬ রানে রান আউটের শিকারে বিদেয় নিলেও ৩টি ক্যাচ ও একটি স্ট্যাম্পিং করে ইংল্যান্ডকে ৯ উইকেটের জয়ে ভূমিকা রাখেন।  ১৮ মার্চ, ১৯৭১ তারিখে ৭৭ বছর বয়সে হ্যাম্পশায়ারের ক্রাইস্টচার্চ এলাকায় জর্জ উডের দেহাবসান ঘটে।   তথ্যসূত্র    আরও দেখুন   বব ক্যাটারল  গ্রিভিল স্টিভেন্স  অক্সফোর্ড বিশ্ববিদ্যালয় ক্রিকেট ক্লাব  ইংরেজ টেস্ট ক্রিকেটারদের তালিকা  ১৯২১ অস্ট্রেলিয়া ক্রিকেট দলের ইংল্যান্ড সফর  ক্রিকেট ও রাগবি ইউনিয়ন খেলোয়াড়দের তালিকা  টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা   বহিঃসংযোগ       বিষয়শ্রেণী:১৮৯৩-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার বিষয়শ্রেণী:এল. জি. রবিনসন একাদশের ক্রিকেটার বিষয়শ্রেণী:কেন্টের ক্রিকেটার বিষয়শ্রেণী:কেমব্রিজ বিশ্ববিদ্যালয়ের ক্রিকেটার বিষয়শ্রেণী:গ্লুচেস্টারশায়ারের ক্রীড়াবিদ বিষয়শ্রেণী:জেন্টলম্যানের ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:ফ্রি ফরেস্টার্সের ক্রিকেটার বিষয়শ্রেণী:বৃহত্তর লন্ডন থেকে আগত ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:সি. আই. থর্নটন একাদশের ক্রিকেটার বিষয়শ্রেণী:পেমব্রোক কলেজ, কেমব্রিজের প্রাক্তন শিক্ষার্থী বিষয়শ্রেণী:উইকেট-রক্ষক বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ